Minbarra li huma ikla ta' malajr li tissodisfak, dawn il-bergers huma popolari ħafna għal waqt il-festini, speċjalment dawk għat-tfal. Ingredjenti panini żgħar 500g kapuljat taċ-ċanga 4 slajsis ħobż tat- toast 8 slajsis bejken 4 slajsis ġobon ħass taħlita ta' ħwawar tal-gosti tiegħek bżar mitħun frisk u melħ Minħabba li l-laħam irid ikun mitħun irqiq ħafna, għaddih għal mhux anqas minn3 darbiet mill-magna tal-kapuljat jew itħnu sew fil- food processor . Xarrab is-slajsis tal-ħobż bi ftit ilma wara li tneħħilhom il-qoxra. Agħfas il-ħobż tajjeb biex tneħħi kemm tista' mill-ilma minnu u żidu mal-laħam. Roxx ftit bżar mitħun frisk, melħ u ħwawar li tiggosta u ħawwad tajjeb. Ixgħel il-forn 180 0 C, gass numru 4. Aqsam it-taħlita fi blalen żgħar ta' madwar 60g kull wieħed. Ħaddem tajjeb kull ballun bejn idejk u agħtih forma ta' berger. Jekk għandek magna apposta, aħjar tuża lilha. Poġġi l-bergers lesti ġo dixx tal-forn. Żid ftit ilma u sajjar fil-forn. Tista' tgħatti d-dixx bil-fojl. Importanti li l-bergers isiru bla ma jixxuttaw. Ixwi l-bejken sakemm il-bergers ikunu fil-forn. Idlek kull waħda bi ftit mayonnaise jew ketchup u qiegħed biċċa ħassa, berger, slajsis tat-tadam u slajs ġobon fiha.